《明月棹孤舟 中秋夜舟中坐月》
清代·黄燮清

银汉微茫迟画舸。扶残醉、倚篷凉坐。蛩絮芦根，雁稀星外，零落水房灯火。

今夜红楼秋梦锁。罗帷底、玉箫谁和。两处西风，半窗离恨，不独销魂是我。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。